Krem

Krem (av fr. crème) er et mer eller mindre luftig skum som dannes når fløte piskes, jevnfør begrepene fløtekrem og pisket krem. Kremen kan tilsettes sukker som søtningsmiddel og vanilje eller andre smaker som smakstilsetning. I den grad vanilje blir tilsatt kalles kremen gjerne vaniljekrem.

Krem brukes ofte i eller til desserter, kaker og som garnityr på en lang rekke andre retter og varme drikker.

Et annet navn for krem er crème Chantilly (fransk, etter Château de Chantilly), men dette brukes gjerne spesielt om krem som er tilsatt søtningsmiddel og gjerne også smakstilsetning.

 Referanser 
«krem». I: Det Norske Akademis ordbok. Det Norske Akademi for Språk og Litteratur. ‹https://naob.no/ordbok/krem› (hentet september 2024).

Kategori:Meieriprodukter